|  |  |
| --- | --- |
| **THE SCHOOL AT THE HEART OF WALES** |  |



# 

**Polisi Cwricwlwm l**

|  |  |
| --- | --- |
| **Dyddiad Mabwysiadu** | **Medi 2022** |
| **Llofnod y Pennaeth** |  |
| **Llofnod cadeirydd y Llywodraethwyr** |  |
| **Dyddiad Adolygu** | **Medi 2024** |

***“Os byddwn yn addysgu yfory fel y gwnaethom heddiw, rydym yn dwyn dyfodol ein plant.”***

***-John Dewey***

**Datganiad Cwricwlwm Powys**

**www.powys.gov.uk**

**Powys Professional Learning Team**

**Cyflwyniad**

Mae’r datganiad hwn yn diwygio a diweddaru datganiad Awdurdod Lleol Powys o 1996. Ei fwriad yw:

* Mynegi athroniaeth addysgol Awdurdod Lleol Powys
* Cefnogi ysgolion i ddatblygu eu cwricwlwm eu hunain, dechrau ar y pedwar diben, yn unol â gofynion Llywodraeth Cymru i ysgolion
* Cyfwlyno’r ‘Cwricwlwm i Gymru; yr Hanfodion’ sy’n crynhoi prif gydrannau’r Cwricwlwm i Gymru.



**Cwricwlwm i Gymru:   
Yr Hanfodion**

Mae ‘Cwricwlwm i Gymru: Yr Hanfodion’ yn rhoi crynodeb o Fframwaith y Cwricwlwm i Gymru. Mae’n amlunellu’r prif gydrannau, gyda’r pedwar diben wrth graidd y cwricwlwm.

**Nod**

Ein nod yw helpu pob ysgol i ddatblygui eu cwricwlwm eu hunain, a galluogi eu dysgwyr i ddatblygu tuag at bedwar diben y Cwricwlwm i Gymru.

***“Pe baem yn creu diwylliant ble mae pob athro’n credu bod angen gwella, nid am nad ydynt yn ddigon da, ond am y gallant wneud yn well fyth, does dim terfyn i’r hyn y medrwn ei gyflawni”   
-Dylan William***



**Y Pedwar Diben**

Y pedwar diben yw’r weledigaeth gyfrannol, y man cychwyn a dyhead pob plentyn a pherson ifanc ym Mhowys. Wrth gyflawni’r rhain, rydym yn gosod disgwyliadau uchel i bawb, hyrwyddo llesiant cadarnhaol, mynd i’r afael ag anwybodaeth, ac annog ymgysylltiad beirniadol a dinesig.

**Pwrpas: *dysgwyr uchelgeisiol, galluog sydd:***

* yn gosod safonau uchel iddyn nhw eu hunain ac yn chwilio am heriau ac yn eu mwynhau
* yn datblygu corff o wybodaeth ac sydd â’r sgiliau sydd eu hangen i gysylltu’r wybodaeth honno a’i chymhwysoat wahanol gyd-destunau
* yn ymholgar ac yn mwynhau datrys problemau
* yn gallu cyfathrebu’n effeithiol mewn gwahanol ffurfiau a lleoliadau,drwy’r Gymraeg a’r Saesneg
* yn gallu egluro’r syniadau a chysyniadau y maent yn dysgu amdanynt
* yn gallu defnyddio rhif yn effeithiol mewn gwahanol gyd-destunau
* yn deall sut i ddehiongli data a chymhwyso cysyniadau mathemategol
* yn defnyddio technolegau digidol yn greadigol i gyfathrebu a dod o hyd i wybodaeth a’i dadansoddi
* yn ymchwilio ac yn gwerthuso eu canfyddiadau’n feirniadol
* *ac****yn barod i ddysgu drwy gydol eu hoes.***

**Pwrpas: *yn gyfranwyr mentrus, creadigol sydd:***

* yn cysylltu ac yn cymhwyso eu gwybodaeth a sgiliau i greu syniadau a chynhyrchion
* yn meddwl yn greadigol er mwyn ail-lunio a datrys problemau
* yn adnabod cyfleoedd ac yn manteisio arnynt
* yn mentro’n bwyllog
* yn arwain ac yn chwarae rolau gwahanol mewn timau’n effeithiol ac yn gyfrifol
* yn mynegi syniadau ac emosiynau drwy wahanol gyfryngau
* yn rhoi o’u hegni a’u sgiliau fel y bydd pobl eraill yn elwa

*ac****yn barod i chwarae eu rhan yn llawn yn eu bywyd a’u gwaith***

**Pwrpas: *yn ddinasyddion egwyddorol, gwybodus sydd:***

* yn canfod, gwerthuso ac yn defnyddio tystiolaeth wrth ffurfio barn
* yn trafod materion cyfoes ar sail eu gwybodaeth a’u gwerthoedd
* yn deall ac yn arfer eu cyfrifoldebau a’u hawliau dynol a democrataidd
* yn deall ac yn ystyried effaith eu gweithredoedd wrth ddewis a gweithredu
* yn wybodus am eu diwylliant, eu cymuned, eu cymdeithas a’r byd yn awr ac yn y gorffennol
* yn parchu anghenion a hawliau pobl eraill, fel aelod o gymdeithas amrywiol
* yn dangos eu hymrwymiad i sicrhau cynaliadwyedd y blaned.

*ac****yn barod i fod yn ddinasyddion i Gymru a’r byd***

**Pwrpas: *yn uniogolion iach, hyderus sydd:***

* â gwerthoedd sicr ac sy’n sefydlu eu credoau ysbrydol a moesegol
* yn meithrin eu lles meddyliol ac emosiynol drwy ddatblygu hyder, cadernid ac empathi
* yn cymhwyso gwybodaeth am effaith deiet ac ymarfer ac iechyd corfforol a meddyliol yn eu bywyd pob dydd
* yn gwybod sut i ddod o hyd i’r wybodaeth a’r cymorth i gadw’n ddiogel ac iach
* yn cymryd rhan mewn gweithgaredd corfforol
* yn gwneud penderfyniadau pwyllog ynghylch eu ffordd o fyw ac yn rheoli risg
* â’r hyder sydd ei angen i gymryd rhan mewn perfformiadau
* yn ffurfio perthnasoedd cadarnhaol wedi’u seilio ar ymddiriedaeth a pharch at ei gilydd
* yn wynebu heriau ac yn eu trechu
* â’r sgiliau a’r wybodaeth sydd eu hangeni ddelio â bywyd pob dydd mor annibynnol ag y gallant

*ac****yn barod i fyw bywyd gan wireddu eu dyheadau fel aelodau gwerthfawr o gymdeithas****.*



**Y Gofynion i Ysgolion**

***Rhaid*** i ysgolion ddylunio, mabwysiadu a gweithredu cwricwlwm fel ei fod yn:

* galluogi dysgwyr i ddatblygu yn y ffordd a ddisgrifir yn y pedwar diben
* eang a chytbwys
* addas ar gyfer dysgwyr o wahanol oedrannau, galluoedd a doniau
* darparu ar gyfer dilyniant priodol i ddysgwyr ac yn cynnwys ystod o ddarpariaeth i sicrhau hyn.

***Rhaid*** i gwricwlwm ysgol***:***

* gynnwys y chwe maes dysgu a phrofiad
* cwmpasu’r datganiadau o’r hyn sy’n bwysig (fel y’u gosodwyd yn y datganiadau o’r hyn sy’n bwysig)
* adlewyrchu’r egwyddorion cynnydd a nodir yn y cod cynnydd
* cynnwys elfennau gorfodol cwricwlwm
* cwmpasu’r sgiliau trawsgwricwlaidd gorfodol.

Ar gyfer dysgwyr hyd ar 7 oed:

* bydd gan y pennaeth ddisgresiwn i benderfynu nad yw Saesneg yn rhan o gwricwlwm yr ysgol er mwyn galluogi dygwyr i ddod yn rhugl yn y Gymraeg
* rhaid i bob ysgol nodi yn eu crynodeb cyhoeddedig o’u cwricwlwm eu dull o addysgu’r Gymraeg a’r Saesneg hyd at 7 oed.

Ar gyfer dysgwyr 14 i 16 oed, ***rhaid*** i ysgol gynllunio cwricwlwm fel ei fod yn darparu, yn ogystal ag elfennau gorfodol cwricwlwm a sgiliau trawsgwricwlaidd gorfodol:

* ddewis i ddysgwyr yn y dysgu arall y byddan nhw’n ei wneud, ond mewn ffordd sy’n sicrhau bod pob dysgwyr yn dal i ymgymryd â pheth dysgu ymhob Maes
* elfennau eraill y mae’r ysgol yn gofy i bob dysgwr i gyd (neu rai grwpiau o ddysgwyr) eu cyflawni.

***Llywodraeth Cymru, Canllaw Cwricwlwm i Gymru, 2020.***